ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
10 ส.ค. 2558

สรุปตลาดภาคเช้า  
ตลาดภาคเช้าปิดปรับตัวลดลง ขณะที่ตลาดรอบบ้านมีทั้งบวกและลบ โดยตลาดไทยยังถูกดันจากหุ้นกลุ่มพลังงาน ซึ่งปรับตัวลดลงตามราคาน้ำมันดิบ สำหรับภาพรวมตลาดมีแรงเก็งกำไรจากการประกาศผลประกอบการ 2Q58 ปิดตลาดภาคเช้าดัชนีเปลี่ยนแปลง -5.23 จุด มาที่ระดับ 1,423.16 จุด ด้วยมูลค่าการซื้อขายที่ระดับ 1.7 หมื่นล้านบาท
แนวโน้ม ภาคบ่าย
มองดัชนีมีแนวโน้มซึมลงในภาคบ่าย มองประเด็นสนับสนุนหลักของอาทิตย์นี้คือการประชุม ครม. เราคาดหวังการออกมาเร่งรัดการเบิกจ่ายในช่วงโค้งสุดท้ายของงบประมาณปี 58 แนะนำเก็งกำไรดักข่าวบวกหุ้น กลุ่มรับเหมาก่อสร้าง (ITD, STEC, CK, UNIQ) และสำหรับนักลงทุนระยะกลางแนะนำสะสมกลุ่มอิเล็กทรอนิกส์รับเงินบาทอ่อนค่า (KCE, SVI)
วิเคราะห์ทางเทคนิค
WIIK  ราคาปิด 3.48 บาท
แนวรับ 3.44 บาท           แนวต้าน  4.00 บาท
แนว cut loss หากใกล้จะหลุด 3.40 บาท
กราฟ WIIK อยู่ในระหว่างการสร้างรูปสามเหลี่ยมแบบ Ascending โดบยหากวันนี้สามารถตัดผ่าน 3.50 บาท จะยืนยันการดีดตัวนี้ในระดับ high ที่สูงขึ้นได้ นอกจากนี้ราคาหุ้นได้กระชากตัวผ่านแนว down trend channel ขึ้นมาแล้ว ขณะที่ MACD เกิด Bullish Divergence ด้วย ดังนั้นเรามองแนวโน้มวิ่งไปต่อ แนะนำเก็งกำไร
เด็กแนว
– CRANE ช่วงนี้สังเกตอาการชูไกเหมือนถูกแอบสะสมหุ้นเงียบๆ อยู่ราว 2 สัปดาห์เห็นจะได้ ทั้งๆ ที่แนวโน้มผลประกอบการ Q2 จะประกาศออกมาไม่ได้โดดเด่นอะไรตรงไหน  แสดงว่าต้องมีอะไรซ่อนอยู่แน่  ซึ่งเมื่อย้อนไปค้นหา Story ก็พบว่ามี 3 เรื่องที่อาจเกิดขึ้น อย่างแรกคือบริษัทมีโอกาสรับงานวางเสากังหันเครื่องกำเนิดไฟฟ้าพลังลม ซึ่งมูลค่างานถือว่าไม่น้อย และน่าจะเอาดีทางด้านนี้เนื่องจากต้องใช้รถเคลนขนาดใหญ่ของบริษัทต้องมาคอยดูว่าจะเป็นข่าวนี้ให้เห็นเมื่อไร อย่างที่2 คือเคยมีข่าวว่ากลุ่มรับเหมานามกระเดื่องนอกตลาดจะเข้า backdoor บริษัท แต่ข่าวนี้เงียบไป ไม่รู้ว่าซุ่มเจรจากันอยู่หรือไม่ ถือว่าถ้าได้จริงก็เข้าทางเพราะบริษัทมีความพร้อมด้านเครื่องมือเครื่องจักร ใครเข้า backdoor เจรจาซื้อจากผู้ถือหุ้นเดิมซัก40% ใช้เงินแค่พันล้านแต่ได้เครื่องมือเครื่องจักรกว่า 2 พันล้านบาทมาครองคุ้มค่ายิ่งนักประเด็นนี้ก็ถือว่าต้องติดตาม ประเด็นสุดท้ายบริษัทมีแผนที่จะไป takeover บริษัทอะไรมาสักอย่าง คาดว่าเป็นธุรกิจที่ต่อยอดกันยิ่งดีไปใหญ่เลย บริษัทถือว่าเป็นผู้ประกอบการรายใหญ่ชั้นนำในส่วนของรถเคลน ดังนั้นมองดูว่าอนาคตต้องมีการเปลี่ยนแปลงด้านสัญญาณเทคนิคที่ลงต่ำเป็น down trend นี้กำลังไต่ระดับด้วยปริมาณโวลุ่มที่เพิ่มขึ้น  และกำลังขึ้นแต่เส้นกดทับที่ 3.80 บาท หากผ่านได้จะลดแรงกดดัน และมีโอกาสเป็น Turnaround stock ด้านเทคนิคตัวหนึ่งที่น่าจับตา  แนะนำสะสมกันดู และกำหนดจุดเลิกไว้ที่ 3.66 บาท